Potrivit datelor Biroului Național de Statistică, în această perioadă, transportul feroviar de mărfuri, care reprezintă aproximativ 15,4% din totalul mărfurilor transportate în țară, a înregistrat cele mai mari scăderi atît în volumul de mărfuri transportate, cît și în distanța parcursă, transmite Noi.md cu referire la Bani.md.
În perioada ianuarie-martie 2024, volumul de mărfuri transportate pe calea ferată a înregistrat o scădere de 24,7%, comparativ cu aceeași perioadă a anului precedent. De asemenea, distanța parcursă de aceste mărfuri a scăzut cu 44,5%, reflectînd o tendință generală de descreștere a activității în acest sector vital al economiei.
CFM este într-o situație financiară dificilă, la sfîrșitul lunii aprilie, compania de stat împrumta 35 miilioane de lei de la Loteria Moldovei pentru achitarea restanețelor la salarii, care se acumulase pe fundalul reducverii transportului de mărfuri.
La capitolul infrastructură, din cele 139 de locomotive existente, 134 și-au depășit durata de amortizare. Totodată, peste 25% din infrastructura feroviară nu mai poate fi exploatată și necesită reparație capitală, iar peste cîțiva ani circulația pe mai mult de jumătate din căile ferate ar urma să fie suspendată.
În ultimul deceniu, întreprinderea de stat a generat pierderi care se apropie de un miliard de lei. Pierderile au crescut în ultimii ani din cauza scăderii numărului de pasageri, în special pentru transportul internațional, dar și a transportului de mărfuri. Totodată veniturile sînt în continuă scădere. Costurile salvării CFM sînt estimate la cîteva sute de milioane euro.